Selv om store byer som Aarhus slås med alvorlige sociale problemer, vil regeringen hellere hjælpe kommuner i økonomisk svær situation. Derfor nedlægges særtilskudspuljen.

Annonce

København: Store byer som Aarhus, Odense og København har boligområder med alvorlige sociale problemer. Men som store bykommuner er de økonomisk bedre rustet til at klare problemerne end mange mindre kommuner.

Med den begrundelse foreslår regeringen at nedlægge en pulje kaldet særtilskudspuljen, der blev oprettet i 2013 med støtte fra den daværende S-R-SF-regering og Enhedslisten.

Nu skal pengene i stedet fordeles til kommuner, der befinder sig i en svær økonomisk situation, siger social- og indenrigsminister Karen Ellemann (V), der fredag sendte et lovforslag om sagen i høring.

- Jeg vil helst prioritere penge til de kommuner, som har de vanskeligste økonomiske vilkår, siger ministeren.

At socialrådmand Thomas Medom er utilfreds fremgår af dette tweet.

/ritzau/

Regeringen vil fjerne pulje der er målrettet sociale problemer i udsatte boligområder og ghettoer. Hvilken planet lever Venstre på? #dkpol— Thomas Medom (@thomasmedom) April 8, 2016